《张公洞》
明代·马治

张公古仙伯，不乐云间游。
骑骡穴山腹，洞天开清秋。
空青凝丹室，积翠结石楼。
玉女跪而化，银浆冷不流。
芝田水精盐，华屋珊瑚钩。
神界杳莫测，鬼工信难侔。
势轻壶公壶，量狭禹九州。
绕出具区底，仰出昆仑丘。
烟然一束缊，吾欲穷其幽。

作者简介：明间常州府宜兴人，字孝常。初为僧，能诗。元末，周履道避地宜兴，治为具舟车，尽穷阳羡山溪之胜，以诗唱和，成《荆南倡和集》。洪武初，为内丘知县，终建昌知府。